Oficialusis leidinys L 215 , 09/09/1995 p. 0004 - 0006



Komisijos reglamentas (EB) Nr. 2147/95 1995 m. rugsėjo 8 d. iš dalies keičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1863/95 [2], ypač į jo 9 straipsnio 2 dalį, 12 straipsnio 4 dalį ir 13 straipsnio 11 dalį, kadangi Komisijos reglamente (EB) Nr. 1162/95 [3] su paskutiniais pakeitimais, padarytais Reglamentu (EB) Nr. 1861/95 [4], nustatytos specialios išsamios grūdų ir ryžių importo ir eksporto licencijų sistemos taikymo taisyklės; kadangi dėl įsivėlusios klaidos minėtas reglamentas neatspindi daugelį metų buvusios padėties salyklo eksporto licencijų galiojimo laiko atžvilgiu, t. y., minėtos licencijos galioja einamąjį mėnesį ir dar keturis mėnesius, nebent specialiu prekybininko prašymu nustatomas kitoks terminas; kadangi ši klaida turi būti ištaisyta; kadangi produktų, kuriems taikomas svarstymui skirtas laikotarpis, kaip numatyta 7 straipsnio 3 dalyje, sąrašas yra nepilnas, nes jame nenurodytas produktas, kurio KN kodas yra 11022090; kadangi šis sąrašas turi būti atitinkamai papildytas; kadangi dėl to Reglamentas (EB) Nr. 1162/95 turi būti pakeistas; kadangi šiame reglamente numatytos priemonės atitinka Javų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1162/95 iš dalies keičiamas taip: 1. 7 straipsnyje: a) 2 dalis pakeičiama taip: "2. Nepaisant 1 dalies, prekybininko prašymu produktų, kurių KN kodai yra 11071019, 11071099 ir 11072000, eksporto licencijos galioja nuo jų išdavimo dienos, kaip numatyta Reglamento (EEB) Nr. 3719/88 21 straipsnio 1 dalyje, iki: - einamųjų kalendorinių metų rugsėjo 30 d., jeigu licencijos yra išduotos laikotarpiu nuo sausio 1 d. iki balandžio 30 d., - vienuolikto mėnesio, skaičiuojant nuo licencijų išdavimo mėnesio, pabaigos, jeigu licencijos yra išduotos laikotarpiu nuo liepos 1 d. iki spalio 31 d., - kitų kalendorinių metų rugsėjo 30 d., jeigu licencijos yra išduotos laikotarpiu nuo lapkričio 1 d. iki gruodžio 31 d. Pirmiau nurodytais atvejais, nepaisant Reglamento (EEB) Nr. 3719/88 9 straipsnio, šioje dalyje nurodytų licencijų suteikiamos teisės negali būti perduodamos."; b) 3 dalis pakeičiama taip: "3. Reglamento (EEB) Nr. 1766/92 1 straipsnio 1 dalies a, b ir c punktuose ir Reglamento (EEB) Nr. 1418/76 1 straipsnyje išvardytiems produktams, taip pat produktams, kurių KN kodai yra 11022010, 11022090, 11031310, 11031390, 11032920, 11042150, 11042299, 11042310, 11081100, 11081200, 11081300, 11090000, 17023051, 17023091, 17023099, 17024090, 17029050, 17029079, 21069055, 23091011, 23091013, 23091031, 23091033, 23091051, 23091053, 23099031, 23099033, 23099041, 23099043, 23099051 ir 23099053, kaip išvardyta Reglamente (EEB) Nr. 1766/92, eksporto licencijos išduodamos trečią darbo dieną nuo paraiškos pateikimo dienos, jeigu tuo laikotarpiu nesiimama jokių specialių priemonių. Komisija gali nuspręsti atmesti paraiškas. Pirmoji pastraipa netaikoma konkurso tvarka išduotoms licencijoms." 2. 10 straipsnio a punktas pakeičiamas taip: "a) 1 ekiu už toną, kai išduodamos importo licencijos, kurioms netaikoma Reglamento (EEB) Nr. 1766/92 10 straipsnio 4 dalies ketvirtoji įtrauka, arba kai išduodamos licencijos produktams, kurie nurodyti Reglamente (EEB) Nr. 1418/76, ir 5 ekiu už toną, kai išduodamos eksporto licencijos be grąžinamosios išmokos;" 3. Reglamento (EB) Nr. 1162/95 II priedo A dalis pakeičiama šio reglamento priedu. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Tačiau 1 straipsnio 1 dalies a punktas taikomas nuo 1995 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. rugsėjo 8 d. Komisijos vardu Franz Fischler Komisijos narys [1] OL L 181, 1992 7 1, p. 21. [2] OL L 179, 1995 7 29, p. 1. [3] OL L 117, 1995 5 24, p. 2. [4] OL L 177, 1995 7 28, p. 86. -------------------------------------------------- PRIEDAS "A. Grūdams KN kodas | Produkto apibūdinimas | Galiojimo laikas | 07099060 | Cukriniai kukurūzai, švieži arba šaldyti | Iki ketvirtojo mėnesio, skaičiuojant nuo licencijos išdavimo mėnesio, pabaigos | 07129019 | Džiovinti cukriniai kukurūzai, sveiki, supjaustyti stambiais gabalais, griežinėliais, susmulkinti arba sumalti į miltelius bet toliau neapdoroti, išskyrus skirtus sėklai kukurūzų hibridus | 10019091 | Paprastųjų kviečių ir meslino sėkla | 10019099 | Kviečiai spelta, paprastieji kviečiai ir meslinas, išskyrus skirtus sėjai | 10020000 | Rugiai | 100300 | Miežiai | 100400 | Avižos | 10051090 | Kukurūzai, išskyrus hibridų sėklą | 10059000 | Kukurūzai, išskyrus sėklą | 10070090 | Grūdinis sorgas, išskyrus hibridus, skirtus sėjai | 1008 | Grikiai, soros ir kanarėlių lesalas; kiti javai | 100110 | Kietieji kviečiai | 100100 | Kvietiniai arba meslininiai miltai | 10021000 | Ruginiai miltai | 10031190 | Paprastųjų kviečių ir kviečių skelta, kruopos ir rupiniai | Reglamento (EEB) Nr. 1766/92 A priede išvardyti produktai | 11031110 | Kietųjų kviečių kruopos ir rupiniai | 1107 | Skrudintas arba neskrudintas salyklas | | Pirmiau išvardyti produktai, kurių importo licencijų 20 skiltyje nurodyta: "GATT licencija – pagalba maisto produktais" | Iki ketvirtojo mėnesio, skaičiuojant nuo licencijos išdavimo mėnesio, pabaigos" | --------------------------------------------------